UPERNIVIK DISTRIKT 463 



Af sjældnere Fangstmetoder bruges lejlighedsvis Fangst ved Aandehuller 

 af Kingsæl (»nigparnefc«). Den egentlige Glatisfangst, som den f. Eks. drives ved 

 Thule Distriktet i Tiden før der endnu er falden Sne paa Isen, kendes ikke 

 her, og der er vel heller ingen Steder Betingelser for at anvende denne Fangst- 

 metode. 



GRØNLANDSK TEKNIK 



Udrustningen til Fangsten er ikke meget forskellig fra andre Distrikters. 



De vigtigste Forskelligheder skal kort fremhæves: 



Kajakken er noget større, stivere og paa Dækket mindre buet end sydligere 

 Egnes. Dens Bagende bøjer som Regel opefter som en Slags kort Snabel. Denne 

 Form er lettere at lave end den sydgrønlandske Kajak. Kajakken er som Regel 

 forsynet med Skydesejl, Ror, Bøssehylster og Kajakstol. Af Redskaber findes 

 der sædvanligvis- Harpun (nâligan) med Kastetræ, Rem og Blære. Lanse (anguvi- 

 gafc) bruges ikke meget i Syddistriktet, medens en ordentlig Fanger i Norddi- 

 striktet til Gengæld altid har 2 Lanser liggende bag paa Kajakken, for at han 

 lettere kan faa fat i den, der i Øjeblikket falder ham bekvemmest at tage, samt 

 fordi det er nødvendigt at have Reservelanse, hvis den ene skulde gaa i Stykker. 

 Fuglepil kendes ikke. Desuden medføres Riffel, som altid bruges til Sælfangst 

 i Modsætning til Sydgrønland, hvor mange Fangere anvender Haglbøsse. Hagl- 

 bøsse bruges ikke meget af almindelige Fangere, men det forekommer dog, at 

 baade Riffel og Haglbøsse medtages, og i saa Tilfælde er Kajakken forsynet med 

 2 Bøsseposer. Om Foraaret, naar Fangeren kan risikere at komme ind i Drivis, 

 medføres ofte en Tuk, der stikkes ind i Remmen bag Fangeren. 



Slædetypen er længere og tillige betydelig smallere end sydpaa, længere, 

 dels fordi der skal køres paa meget strømskaaret Is, dels kan være det, fordi der 

 ikke findes ret mange Landoverkørsler og smallere for at gøre Slæden lettere. 



Af Rifler bruges nu altid Bagladevaaben, som Regel Remington Rifler, men 

 ogsaa Winchester Karabiner sælges i Butikerne, beregnede mest paa Bjørn ej agt. 

 De sidste bruges dog ikke meget, da de ikke frembyder nogen Fordel fremfor 

 de billige Remington. Ogsaa andre Typer bruges, mest fra Thule Distriktets 

 Butik. Haglbøsser bruges ikke meget, undtagen af Handelens Kivfaker, Kateketer 

 og enkelte velhavende Fangere. De gamle Forladehaglbøsser bruges endnu, men 

 afløses mere og mere af de bekvemmere Bagladere. 



Om Vinteren medfører Rensjægere og Bjørnejægere, der bliver ude nogle 

 Dage, en Sovepose, ofte af Hundeskind, men helst af Rensskind. Det er dog kun 

 de mest velhavende, der ejer Sovepose. 



De fleste Redskaber og Brugsgenstande fremstilles af Fangerne selv; ordent- 

 lige Fangere laver selv Træskelettet til Kajak og Konebaad, men det er Kvin- 

 dernes Sag at sy Skind. Til Kajak bruges almindeligvis Sortsideskind, af hvilke 

 Haarene er tagne af ved at ligge til Opblødning i Urinballien i nogen Tid. Ogsaa 

 Netsideskind kan bruges, men er ikke holdbare. Til Kajak bruges 3 Sortsideskind. 



